รัฐบาลไทย-ข่าวทำเนียบรัฐบาล-‘บิ๊กอู๋’ เร่งรัดการดำเนินการของศูนย์ OSS ‘ย้ำ’ นายจ้างอย่าชะล่าใจ ไม่ดำเนินการใน 30 มิ.ย. ผิด กม. แน่นอน
วันพุธที่ 23 พฤษภาคม 2561
‘บิ๊กอู๋’ เร่งรัดการดําเนินการของศูนย์ OSS ‘ย้ํา’ นายจ้างอย่าชะล่าใจ ไม่ดําเนินการใน 30 มิ.ย. ผิด กม. แน่นอน
รมว.แรงงาน หารือแผนพิสูจน์สัญชาติ และเร่งรัดการดําเนินการของศูนย์ OSS เน้นย้ําให้นายจ้างเร่งพาลูกจ้างต่างด้าวฯ ไปดําเนินการจัดทําทะเบียนประวัติและขออนุญาตทํางานที่ศูนย์ OSS ภายในวันที่ 30 มิถุนายน 2561 นี้ ไม่ดําเนินการไม่สามารถอยู่และทํางานในประเทศไทยได้ ม
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการประชุมแผนการพิสูจน์สัญชาติและการขับเคลื่อนการดําเนินการศูนย์บริการเบ็ดเสร็จ (One Stop Service) ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน วันนี้ (23 พ.ค. 61) เวลา 14.00 น. โดย รมว.แรงงาน กล่าวว่า กระทรวงแรงงาน มุ่งเร่งรัดให้การดําเนินการแล้วเสร็จภายในระยะเวลาที่กําหนด ขณะนี้ พิสูจน์สัญชาติไปแล้ว 67,688 คน (ตั้งแต่ 1 เม.ย.- 22 พ.ค. 61) คงเหลือที่ต้องพิสูจน์สัญชาติอีก 66,803 คน ขณะที่ตัวเลขในศูนย์ OSS ระยะที่ 2 ดําเนินการไปแล้ว 190,705 คน (ตั้งแต่ 23 เม.ย.- 22 พ.ค. 61) คงเหลือที่ต้องดําเนินการอีก 169,517 คน ซึ่งในวันนี้เป็นการประชุมหารือเกี่ยวกับการดําเนินการจัดทํา/ปรับปรุงทะเบียนประวัติแรงงานต่างด้าวระยะที่ 2 ร่วมกับผู้แทนสถานเอกอัครราชทูตกัมพูชา ลาว และเมียนมา ผู้แทนกระทรวงมหาดไทย กระทรวงสาธารณสุข กรุงเทพมหานคร กรมการปกครอง สํานักงานตํารวจแห่งชาติ สํานักงานตรวจคนเข้าเมือง กรมการแพทย์ สํานักการแพทย์ กรุงเทพมหานคร จัดหางานจังหวัด 15 จังหวัด (จันทบุรี ฉะเชิงเทรา ชลบุรี ตาก ตราด นครปฐม นครราชสีมา นนทบุรี ปทุมธานี ภูเก็ต ระยอง สระแก้ว สมุทรปราการ สุราษฎร์ธานี อุบลราชธานี) ผู้อํานวยการสํานักงานจัดหางานกรุงเทพมหานคร พื้นที่1-10 และหัวหน้าศูนย์ OSS กรุงเทพมหานครแห่งที่ 1-4 ใน 2 ประเด็น คือ การพิสูจน์สัญชาติและการขับเคลื่อนการดําเนินการของศูนย์บริการเบ็ดเสร็จ (One Stop Service) ซึ่งจะต้องดําเนินการให้แล้วเสร็จภายในวันที่ 30 มิถุนายน 2561 เพื่อให้การดําเนินการเป็นไปด้วยความเรียบร้อย รับทราบข้อขัดข้องต่างๆ และเร่งรัดการดําเนินการให้แล้วเสร็จภายในระยะเวลาที่กําหนดพร้อมทั้งประชุมทางไกลผ่านระบบ Video Conference เพื่อให้จัดหางานจังหวัดและเจ้าหน้าที่ที่เกี่ยวข้องทั่วประเทศได้รับทราบแนวทางการดําเนินการไปในทิศทางเดียวกัน
“มีแรงงานต่างด้าวมาดําเนินการที่ศูนย์บริการเบ็ดเสร็จ (OSS) แล้วจํานวน 190,705 คน เป็นกัมพูชา 68,419 คน ลาว 8,975 คน เมียนมา 113,311 คน คงเหลือแรงงานต่างด้าวที่ต้องดําเนินการ จํานวน 169,517 คน จากจํานวนแรงงานต่างด้าวทั้งหมดที่ต้องดําเนินการคือ 360,222 คน ขณะที่ตัวเลขการพิสูจน์สัญชาตินั้น พบว่า พิสูจน์สัญชาติไปแล้ว 67,688 คน (ตั้งแต่ 1 เม.ย.- 22 พ.ค. 61) คงเหลือที่ต้องพิสูจน์สัญชาติอีก 66,803 คน เป็นกัมพูชา 54,413 คน ลาว 8,086 คน เมียนมา 4,304 คน ข้อมูล ณ วันที่ 22 พฤษภาคม 2561 จึงขอให้นายจ้างเร่งพาลูกจ้างต่างด้าวฯ ไปดําเนินการจัดทําทะเบียนประวัติและขออนุญาตทํางานที่ศูนย์ OSS และพิสูจน์สัญชาติให้แล้วเสร็จภายในวันที่ 30 มิถุนายน 2561 นี้ เพราะหากไม่ดําเนินการตามระยะเวลาที่กําหนด แรงงาน ต่างด้าวกัมพูชา ลาว เมียนมา จะไม่สามารถอยู่และทํางานในประเทศไทยได้ ทั้งยังจะมีความผิดตามกฎหมายอีกด้วย” รมว.แรงงาน กล่าวในท้ายที่สุด
สอบถามข้อมูลเพิ่มเติมได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือโทร.สายด่วนกระทรวงแรงงาน 1506 กด 2 กรมการจัดหางาน
+++++++++++++++++++
กองเผยแพร่และประชาสัมพันธ์ / ปริยรณ พรหมสาขา ณ สกลนคร ข่าว / สมภพ ศีลบุตร ภาพ
กลุ่มงานประชาสัมพันธ์ กรมการจัดหางาน ข้อมูล/ 23 พฤษภาคม 2561